IBADAH QURBAN 

Qurban atau Udhiah bermaksud menyembelih haiwan yang tertentu jenisnya daripada ternakan 
yang dikategorikan sebagai al-an'am iaitu unta, lembu (termasuk kerbau), biri-biri dan kambing pada 
Hari Nahr atau Hari Raya Haji (10 Zulhijjah) dan pada hari-hari Tasyrik ( 11,12 dan 13 Zulhijjah) 
kerana bertaqarrub (mendekatkan diri) kepada Allah. 

HUKUM MELAKUKAN IBADAH QURBAN 

Imam Syafie berpendapat hukum melakukan ibadah Ciurban ini adalah sunat Muakkadah iaitu sunah 
yang amat digalakkan atau dituntut ke atas setiap individu Muslim yang merdeka, berakal, baligh lagi 
rasyid serta berkemampuan melakukannya sama ada sedang mengerjakan haji ataupun tidak 
sekurang-kurangnya sekali seumur hidup. Makruh sekiranya meninggalkan ibadah ini bagi orang 
yang mampu melakukannya. 

Hukum Ciurban ini menjadi wajib jika seseorang itu telah bernazar untuk melakukannnya atau telah 
membuat penentuan (at-ta'yin) untuk melaksanakannya seperti seseorang berkata "lembu ini aku 
jadikan Ciurban". Jika tidak dilakukan dalam keadaan ini maka hukumnya adalah haram. 

DALIL PENSYARIATAN 

Firman Allah s.w.t. dalam surah Al-Kautsar ayat 2; 


"Oleh itu, kerjakanlah sembahyang kerana Tuhanmu semata-mata, dan sembelihlah korban (sebagai 
bersyukur)" 

Allah s.w.t. telah berfirman dalam Surah Al-Haj ayat 37; 






"Daging dan darah binatang korban atau hadiah itu tidak sekali-kali akan sampai kepada Allah, tetapi 
yang sampai kepadanya ialah amal yang ikhlas yang berdasarkan taqwa dari kamu. Demikianlah ia 


memudahkan binatang-binatang itu bagi kamu supaya kamu membesarkan Allah kerana mendapat 
nikmat petunjuk-Nya. Dan sampaikanlah berita gembira (dengan balasan yang sebaik-baiknya) 
kepada orang-orang yang berusaha supaya baik amalnya" 

Sabda Rasulullah s. a. w. maksudnya: "Aku diperintahkan dengan menyembelih korban itu dan ia 
adalah sunat ke atas kamu" (Hadis riwayat Tirmidzi) 

FADHILAT IBADAH QURBAN 

Fadhilat yang diperolehi daripada ibadah korban ini amat besar antaranya: 

1. Menambah amal kebajikan. Sabda Rasullah Sallallahu 'Alaihi Wasallam yang bermaksud; 
"Korban itu bagi tuannya dengan setiap bulunya adalah kebajikan". (Hadis riwayat Tirmidzi, 
Ibnu Majah dan al-Hakim) 

2. Sebagai penebus dosa Sabda Rasullah Sallallahu 'Alaihi Wasallam kepada Sayyidatina 
Fatimah yang bermaksud; "Hai Fatimah, berdirilah di sisi korbanmu dan saksikanlah ia, 
sesungguhnya titisan darahnya yang pertama itu pengampunan bagimu atas dosa-dosamu 
yang telah lalu". (Hadis riwayat al-Bazzar dan Ibnu Hibban) 

3. Mendapat tempat yang mulia di sisi Allah. Sabda Rasullah Sallahahu 'Alaihi Wasallam yang 
bermaksud; "Wahai manusia, sembelihlah korban dengan mengharapkan pahala daripada 
Allah dengan darahnya, bahawa sesungguhnya darah korban itu jika ia tumpah ke bumi 
maka ia akan mengambil tempat yang mulia di sisi Allah Azza Wajalla." (Hadis riwayat 
Thabrani) 

Rasullah Sallallahu 'Alaihi Wasallam pernah bersabda yang bermaksud; "Tiada dibuat oleh 
anak Adam pada Hari Raya Adha akan sesuatu amal yang lebih disukai oleh Allah Ta'ala 
daripada menumpahkan darah (menyembelih korban). Bahawa korban itu datang pada hari 
kiamat dengan tunduk-tunduknya, bulu-bulunya dan kuku-kukunya. Sesungguhnya darah 
korban itu mengambil tempat yang mulia di sisi Allah sebelum darah itu tumpah ke bumi, 
maka hendaklah kamu buat korban itu dengan hati yang bersih." (Hadith riwayat Tirmidzi) 

4. Ancaman terhadap orang yang mampu melakukan Qurban tetapi tidak melaksanakannya. 
Daripada Abu Hurairah Radhiallahu 'anhu katanya, sabda Nabi Sallallahu 'Alaihi Wasallam 
yang maksudnya: "Barangsiapa yang ada kemampuan untuk berQurban tetapi tidak 
melakukannya, janganlah dia hadir bersama kami di tempat sembahyang kami". 


HIKMAH BERQURBAN 



1. Memperingati peristiwa ketaatan Nabi Ibarahim Alaihissalam yang sangup menyahut 
perintah Allah Ta'ala untuk mengorbankan anaknya Nabi Ismail Alaihissalam. 

2. Melahirkan tanda bersyukur kepada Allah terhadap nikmat-nikmatnya yan melimpah-ruah. 

3. Menanamkan perasaan kasih-sayang antara si kaya dengan si miskin. 

KEPADA SIAPA IBADAH QURBAN DISUNATKAN 

Menurut Mazhab Syafie, ibadah disunatkan kepada mereka yang mempunyai harta yang melebihi 
keperluan darinya dan tanggungannya pada Hari Raya Aidil Adha dan hari-hari Tasriq (11,12 dan 13 
Zulhijjah) termasuklah orang yang sedang mengerjakan haji, manakala kanak-kanak tidak disunatkan 
melakukan ibadah Qurban. 

SYARAT SAH QURBAN 

1. Haiwan yang hendak diQurbankan itu hendaklah dalam keadaan sempurna tanpa ada 
kecacatan yang nyata tanpa ada kecacatan yang nyata dan mengurangkan daging atau 
memudaratkan kesihatan. 

2. lanya dilakukan pada waktu yang dikhususkan untuk menjalankan ibadah Qurban. 

3. Ibadah Qurban hendaklah disertakan dengan niat. 

JENIS HAIWAN YANG BOLEH DIJADIKAN QURBAN 

Ulama' bersepakat bahawa binatang yang boleh dijadikan Qurban hanyalah binatang yang 
diketegorikan sebagai al-an'am iaitu unta, lembu (termasuk kerbau), kambing dan biri-biri sama ada 
jantan atau betina. 

UMUR BINATANG QURBAN 

Unta - berumur 5 tahun masuk ke 6 tahun. 

Lembu/kerbau/kambing - 2 tahun masuk ke 3 tahun. 

Biri-biri/kibas - Setahun masuk kedua atau sudah bersalin gigi hadapan walaupun belum cukup 
setahun tetapi melebihi 6 bulan. 


Hendaklah ia sejahtera daripada sebarang kecacatan seperti tiada telinga atau terpotong ekor, gila, 
kudun, sangat kurus, buta dan sebagainya. 



Ada 4 kecacatan utama yang telah disepakati oleh Ulama'yang menghalang sahnya Qurban iaitu 
berdasarkan hadis riwayat Barra' bin Azib iaitu sabda Rasullah Sallahallahu 'Alaihi Wasallam: 


Maksudnya : "4 jenis kecacatan yang tidak harus diperbuat Qurban iaitu buta sebelah mata, 
berpenyakit, tempang dan terlalu kurus". 

Daripada hadith di aras Ulama' telah mengqiaskan kepada kecacatan yang seumpamanya atau lebih 
teruk daripada kecacatan tersebut, la dapat diringkaskan seperti berikut: 

1. Tiada atau terpotong telinga ataupun lidahnya walaupun sedikit begitu juga yang terpotong 
ekornya. 

2. Gila 

3. Berkudis walaupun sedikit. 

4. Haiwan yang baru melahirkan anak atau yang bunting. 

5. Tersangat kurus. 

6. Buta sebelah mata atau kedua-duanya. 

7. Berpenyakit 

8. Tersangat tempang 

Tetapi, jika telah bernazar untuk Qurban binatang yang sudah ada kecacatan tersebut, wajarlah dia 
melaksanakannya. 

Haiwan yang tiada ekor, tiada gigi atau patah setengah giginya, tiada zakar, haiwan yang dikasi 
zakarnya boleh dijadikan binatang Qurban. 

Makruh mengorbankan haiwan yang tidak bertanduk atau patah tanduknya begitu juga haiwan yang 
terbelah atau bertebuk telinganya. 

Seekor unta, lembu atau kerbau itu harus dikongsi oleh tujuh orang sama ada dari keluarga yang 
sama atau yang lain walaupun tidak semuanya bermaksud Qurban, misalnya ada antaranya 
bermaksud aqiqah dan yang lainnya kerana mahukan dagingnya sahaja. 

Bagi seekor kambing atau biri-biri hanya cukup untuk seorang sahaja, tetapi harus berkongsi dengan 
orang lain dalam pahala berkorban dengan seekor korban itu. 

Adalah afdhal dibuat korban bagi seorang dengan seekor unta, kerana banyak dagingnya untuk 
dibahagikan kepada fakir. Kemudian lembu atau kerbau, kemudian biri-biri dan kemudian kambing. 
Berkorban dengan 7 ekor kambing itu lebih afdhal daripada seekor unta atau lembu kerana daging 
kambing lebih baik dan lebih banyak darah yang tumpah ketika disembelih. 

BerQurban dengan seekor kambing itu pula lebih afdhal daripada seekor lembu atau unta yang 
dikongsi oleh tujuh orang. 

Yang utamanya binatang Clurban itu adalah berwarna putih, kemudian kuning, diikuti dengan warna 
putih tetapi tidak bersih putihnya, kemudian binatang yang sebahagian bulunya berwarna hitam, 
kemudian yang berwarna hitam semua bulunya, diikuti dengan binatang Clurban yang berwarna 
merah bulunya. 

WAKTU PELAKSANAAN IBADAH QURBAN 

1. Bermula daripada terbit matahari pada Hari Nahr (10 Zulhijjah) 

2. Waktu yang afdhal melakukannya ialah ketika matahari telah naik sekadar 7 kaki dari ufuk. 

3. Berkekalan waktu Clurban ini sehingga terbenam matahari pada 13 Zulhijjah. 

ORANG YANG MENYEMBELIH BINATANG QURBAN 

Para ulama menganjurkan agar yang melakukan penyembelihan afdhallah orang yang berClurban itu 
sendiri, sekiranya dia pandai menyembelih. Tetapi mereka juga sependapat mengatakan harus 
mewakilkannya kepada orang lain. Afdhalnya wakil itu adalah orang Islam yang mengetahui akan 
hukum-hakam mengenai korban. 

Adalah afdhal orang yang tidak pandai menyembelih berwakil kepada orang lain untuk menyembelih 
bagi pihak dirinya dan sunat bagi orang yang berwakil itu hadir dan menyaksikan penyembelihan ke 
atas binatang Clurban tersebut. 

Makruh hukumnya mewakilkan Clurban kepada kanak-kanak atau orang buta. 


NIAT IBADAH QURBAN 

1. Tidak memadai jika seseorang itu hanya membeli binatang dengan niat hendak diClurbankan 
tanpa dilafazkan niat itu. 

2. Disyaratkan berniat ketika menyembelih binatang Qurban jika dilakukan sendiri. Adalah 
memadai jika orang yang berwakil itu berniat ketika wakilnya menyembelih korban 
berkenaan dengan disaksikan oleh orang yang berwakil tadi. 

3. Walaubagaimanapun adalah lebih baik orang berwakil itu, ketika menyerahkan korban, 
menyuruh wakilnya berniat bagi pihak dirinya ketika dia menyembelih korban tersebut. 

4. Tidak disyaratkan niat jika melakukan Qurban nazar. 

HUKUM QURBAN BAGI PIHAK ORANG LAIN 

1. Tidak sah menyembelih korban bagi pihak orang lain yang hidup dengan tiada izinnya. 

2. Begitu juga bagi pihak orang yang telah mati dengan tiada wasiat atau pesanan daripadanya. 

3. Apabila Qurban itu dilakukan kerana wasiat simati maka wajib disedekahkan kesemuanya. 

PERKARA-PERKARA SUNAT KETIKA QURBAN 

1. Apabila menjelang 10 Zulhijjah, tidak digalakkan empunya Qurban memotong rambut dan 
kukunya sehingga dia melaksanakan ibadah Qurban. 

2. Semasa menyembelih binatang Qurban disunatkan; 

a. Membaca Bismillahirrohmanirrahim 

b. Berselawat ke atas Nabi Sallallahu 'Alaihi Wasallam. 

c. Menghadapkan binatang itu ke arah kiblat di atas rusuk kirinya. 

d. Bertakbir sebelum membaca Bismilah dan selepasnya. 

e. Membaca doa : Maksudnya: "Ini adalah nikmat daripada Mu dan aku mendekatkan 
diri kepadaMu dengannya." 

f. Sebaik-baiknya ibadah Qurban ini dilaksanakan sendiri tetapi harus diwakilkan 
kepada orang lain. 


Qurban Wajib dan Qurban Nazar: 

Bagi daging korban kerana sembelihan wajib seperti nazar maka hukumnya Wajib disedekahkan 
kesemuanya. Haram ke atas orang yang berkorban itu memakan daging tersebut. Jika telah dimakan 
daging itu maka Wajib diganti kadar yang dimakan itu tetapi tidak wajib dia menyembelih semula 
yang lain. 

Qurban Sunat: 

1. Bagi daging korban sunat pula, adalah Sunat bagi orang yang empunya korban memakan 
sebahagian daripadanya sebagaimana firman Allah Ta'ala dalam Surah al-Haj ayat 28: 


Adalah Afdhal jika yang empunya korban itu hanya mengambil sedikit daripada daging 
korban berkenaan manakala sebahagian besar daripadanya disedekahkan. Daging yang 
disedekahkan akan menjadi milik penerima sepenuhnya di mana dia boleh menjual, 
melelong atau menghadiahkan daging tersebut kepada orang lain dan sebagainya. 

2. Jika daging korban itu ialah korban disebabkan wasiat dari seorang yang telah meninggal 
dunia, maka tidak boleh dimakan dagingnya oleh orang yang membuat korban untuknya dan 
tidak boleh dihadiahkan kepada orang kaya kecuali ada izinnya. 

3. Haram menyedekah atau menghadiahkan daging korban kepada orang kafir walaupun 
sedikit. 

4. Tidak harus memindahkan daging Qurban ke daerah lain sebagaimana dalam hukum zakat. 

5. Haram ke atas orang yang melaksanakan korban atau warisnya menjual daging korban itu 
atau kulitnya atau bulunya atau sesuatu daripada binatang korban itu sebagaimana sabda 
Rasullah Sallallahu 'Alaihi Wasallam: Maksudnya: 

"Siapa yang menjual kulit korban (udhiyyah) itu maka tiada dikira korban baginya." (Hadis 
riwayat al-Hakim) 

Haram menjadikan kulit dan daging binatang korban itu sebagai upah kepada penyembelih, 
tetapi harus diberikan kepadanya dengan jalan sedekah atau hadiah. 

